internet vaartha 255 Views
జియాంగ్‌ : చైనా మాస్టర్స్‌ గ్రాండ్‌ ప్రి గోల్డ్‌ బ్యాడ్మింటన్‌ టోర్నమెంట్‌లో భారత పోరు ముగిసింది. కాగా మహిళల సింగిల్స్‌లో భాగంగా శుక్రవారం జరిగిన క్వార్టర్‌ ఫైనల్లో సింధు 17-21,19-21 తేడాతో బురానా ప్రాసెర్ట్‌సుక్‌(థాయ్ లాండ్‌) చేతిలో ఓటమి చెందింది.సింధు ఈ పోరులో 38 నిముషాల పాటు పోరాడి ఓడిపోయింది. తొలి గేమ్‌ ఆదిలో 4-1తో ఆధిక్యంలోకి వెళ్లినా ఆ తరువాత థాయ్ లాండ్‌ క్రీడా కారిణి స్కోరును 4-4తో సమం చేసింది. ఆ తరువాత సింధు  7-4,13-10తో మరోసారి ముందుకు దూసుకెళ్లింది. కాగా తొలి గేమ్‌ స్కోర్‌ 16-16తో ఇరువురి క్రీడాకారిణులు సమంగా ఉన్న సమయంలో బురానాప్రాసెర్ట్‌సుక్‌ వరుస పాయింట్లను సాధించి గేమ్‌ను దక్కించుకుంది. అయితే రెండవ గేమ్‌లో సింధు 11-8తో పై చేయి సాధించినా మధ్యలో చితికిలబడి వరుస పాయింట్లను చేజార్చుకుంది.రెండవ గేమ్‌ ఆధ్యంతం నువ్వా-నేనా అన్నట్లు సాగినా చివరకు బురానాప్రాసెర్ట్‌సుక్‌నే విజయం వరించింది.ఇక పురుషుల సింగిల్స్‌ క్వార్టర్‌ ఫైనల్లో భారత క్రీడాకారుడు ప్రణయ్ 10-21,15-21 తేడాతో ప్రపంచ నెంబర్‌ వన్‌ చెస్‌ లాంగ్‌ చైనా చేతిలో ఓడిపోయాడు. ఇక మహిళల డబుల్స్‌ క్వార్టర్‌ ఫైనల్లో గుత్తాజ్వాల-అశ్విని పొన్నప్ప 11-21, 14-21 తేడాతో లూ యింగ్‌ -వూ యూ (చైనా) చేతిలో ఓడిపోయారు.